CELEX: 31979L0489
Language: el
Date: 1979-04-18 00:00:00
Title: Οδηγία 79/489/EOK της Επιτροπής της 18ης Απριλίου 1979 περί προσαρμογής στην τεχνική πρόοδο της οδηγίας 71/320/EOK του Συμβουλίου «περί της προσεγγίσεως των νομοθεσιών των κρατών μελών των αναφερομένων στην πέδηση ορισμένων κατηγοριών οχημάτων με κινητήρα και των ρυμουλκουμένων τους»

Avis juridique important

|

31979L0489

Οδηγία 79/489/EOK της Επιτροπής της 18ης Απριλίου 1979 περί προσαρμογής στην τεχνική πρόοδο της οδηγίας 71/320/EOK του Συμβουλίου «περί της προσεγγίσεως των νομοθεσιών των κρατών μελών των αναφερομένων στην πέδηση ορισμένων κατηγοριών οχημάτων με κινητήρα και των ρυμουλκουμένων τους»  

Επίσημη Εφημερίδα αριθ. L 128 της 26/05/1979 σ. 0012 - 0021 Φινλανδική ειδική έκδοση: Κεφάλαιο 13 τόμος 9 σ. 0241  Ελληνική ειδική έκδοση: Κεφάλαιο 13 τόμος 8 σ. 0123  Σουηδική ειδική έκδοση: Κεφάλαιο 13 τόμος 9 σ. 0241  Ισπανική ειδική έκδοση: Κεφάλαιο 13 τόμος 10 σ. 0084  Πορτογαλική ειδική έκδοση : Κεφάλαιο 13 τόμος 10 σ. 0084 

ΟΔΗΓΙΑ ΤΗΣ ΕΠΙΤΡΟΠΗΣ της 18ης Απριλίου 1979 περί προσαρμογής στην τεχνική πρόοδο της οδηγίας 71/320/ΕΟΚ του Συμβουλίου "περί της προσεγγίσεως των νομοθεσιών των Κρατών μελών των αναφερομένων στην πέδηση ορισμένων κατηγοριών οχημάτων με κινητήρα  και των ρυμουλκουμένων τους".Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί της εγκρίσεως των οχημάτων με κινητήρα και των ρυμουλκουμένων τους(1), ως ετροποποιήθη τελευταία από την οδηγία 78/547/ΕΟΚ(2), και ιδίως τα άρθρα της 11, 12, και 13,  την οδηγία 71/320/ΕΟΚ του Συμβουλίου της 26ης Ιουλίου 1971 περί της προσεγγίσεως των νομοθεσιών των Κρατών μελών των αναφερομένων στην πέδηση ορισμένων κατηγοριών οχημάτων με κινητήρα και των ρυμουλκουμένων τους(3), ως ετροποποιήθη τελευταία από την  οδηγία 75/524/ΕΟΚ της Επιτροπής(4),  Εκτιμώντας:  ότι, χάρη στην κτηθείσα πείρα και λαμβανομένης υπόψη της παρούσης καταστάσεως της τεχνολογίας, είναι δυνατόν τώρα οι προδιαγραφές να καταστούν πλέον αυστηρές και να προσαρμοσθούν περισσότερο στις πραγματικές συνθήκες δοκιμής- ότι οι διατάξεις της παρούσης οδηγίας είναι σύμφωνες με τη γνώμη της Επιτροπής για την Προσαρμογή στην Τεχνολογική Πρόοδο των Οδηγιών που αποβλέπυν στην Εξάλειξη των Τεχνικών Εμποδίων στις Συναλλαγές στον Τομέα των Οχημάτων με Κινητήρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Τα παραρτήματα, I, II, III, IV, V VI και IX της οδηγίας 71/320/ΕΟΚ τροποποιούνται σύμφωνα με το παράρτημα της παρούσης οδηγίας.  2. Μέχρι της ενάρξεως ισχύος των ειδικών διατάξεων περί των συστημάτων κατά της εμπλοκής των τροχών, τα οχήματα των κατηγοριών Μ 1, Μ 2, Μ 3, Ν 1, Ν 2, Ν 3, Ο 3, Ο 4 τα εφοδιασμένα με τα συστήματα αυτά υπόκεινται στις διατάξεις της οδηγίας 71/320/ΕΟΚ  τροποποιηθείσης τελευταία από την παρούσα οδηγία.   Άρθρο 2  1. Από της 1ης Ιανουαρίου 1980, τα Κράτη μέλη δεν δύνανται για λόγους που αφορούν στις διατάξεις πεδήσεως:  - να αρνηθούν, για ένα τύπο οχήματος, την έγκριση ΕΟΚ ή τη χορήγηση του προβλεπομένου στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ εγγράφου ή την έγκριση από εθνικής πλευράς,  - να απαγορεύουν την κατά πρώτον έναρξη κυκλοφορίας των οχημάτων,  εάν οι διατάξεις πεδήσεως αυτού του τύπου οχήματος ή αυτών των οχημάτων ανταποκρίνονται στις διατάξεις της οδηγίας 71/320/ΕΟΚ τροποποιηθείσης τελευταία από την παρούσα οδηγία.  2. Από 1ης Οκτωβρίου 1980, τα Κράτη μέλη:  - δεν δύνανται πλέον να χορηγούν το προβλεπόμενο στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ έγγραφο, για έναν τύπο οχήματος με κινητήρα του οποίου οι διατάξεις πεδήσεως δεν ανταποκρίνονται στις διατάξεις της οδηγίας 71/320/ΕΟΚ  τροποποιηθείσης τελευταία από την παρούσα οδηγία.  - δύνανται να αρνούνται την έγκριση από εθνικής πλευράς ενός τύπου οχήματος του οποίου οι διατάξεις πεδήσεως δεν ανταποκρίνονται στις προδιαγραφές της οδηγίας 71/320/ΕΟΚ τροποποιηθείσης τελευταία από την παρούσα οδηγία.  3. Από της 1ης Οκτωβρίου 1981, τα Κράτη μέλη δύνανται να απαγορεύoυν την κατά πρώτον έναρξη κυκλοφορίας των οχηματων των οποίων οι διατάξεις πεδήσεως δεν ανταποκρίνονται στις διατάξεις της οδηγίας 71/320/ΕΟΚ τροποποιηθείσης τελευταία από την παρούσα  οδηγία.  4. Οι προβλεπόμενες στις παραγράφους 1 έως 3 προθεσμίες παρατείνονται, όσον αφορά στις διατάξεις του σημείου 1.2.1 του παραρτήματος IV της οδηγίας 71/320/ΕΟΚ τροποποιηθείσης τελευταία από την παρούσα οδηγία, μέχρι της 1ης Οκτωβρίου 1983.  5. Προ της 1ης Ιανουαρίου 1980, τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία και ενημερώνουν αμέσως περί αυτού την Επιτροπή.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 18 Απριλίου 1979.  Για την Επιτροπή Έtienne DAVIGNON Μέλος της Επιτροπής  (1) ΕΕ αριθ. Ν 42 της 23.2.1970, σ. 1.  (2) ΕΕ αριθ. Ν 168 της 26.6.1978,σ. 39.  (3) ΕΕ αριθ. Ν 202 της 6.9.1971, σ. 37.  (4) ΕΕ αριθ. Ν 236 της 8.9.1975, σ. 3.      ΠΑΡΑΡΤΗΜΑ  Τροποποιήσεις των παραρτημάτων στην οδηγία 71/320/ΕΟΚ τροποποιουμένης από τις οδηγίες 74/132/ΕΟΚ και 75/524/ΕΟΚ  1. ΓΕΝΙΚΕΣ ΔΙΑΤΑΞΕΙΣ ΣΧΕΤΙΚΕΣ ΠΡΟΣ ΤΙΣ ΜΟΝΑΔΕΣ ΜΕΤΡΗΣΕΩΣ  Οι προδιαγραφές της οδηγίας 71/320/ΕΟΚ και των οδηγιών που την τροποποιούν πρέπει να ευθυγραμμισθούν προς τις προδιαγραφές της οδηγίας 71/354/ΕΟΚ ως ετροποποιήθη τελευταία από την οδηγία  76/770/ΕΟΚ την αναφερομένη στις μονάδες μετρήσεως.  Προς το σκοπό αυτό, στο κείμενο των παραρτημάτων των οδηγιών 71/320/ΕΟΚ, 74/132/ΕΟΚ και 75/524/ΕΟΚ:  - ο όρος "βάρος" αντικαθίσταται από τον όρο "μάζα", οι εκφράσεις "ολικό βάρος" και "μέγιστο βάρος" από την έκφραση "μέγιστη μάζα".  - οι τιμές της δυνάμεως, του ζεύγους δυνάμεων και της ροπής, ως επίσης και της πιέσεως πρέπει να εκφράζονται στις κατωτέρω αναφερόμενες δυνάμεις:  δύναμη: Newton (N),  ζεύγος δυνάμεων και ροπή: Newton metre (Nm),  πίεση: bar (bar).  Για τη μετατροπή των χρησιμοποιουμένων μονάδων, μέχρι της ενάρξεως ισχύος της παρούσης οδηγίας, χρησιμοποιούνται οι ακόλουθες στρογγυλοποιημένες τιμές:  δύναμη: 1 kgf ή 1 kg = 10 N,  ζεύγος δυνάμεων και ροπή: 1 mkgf ή 1 mkg = 10 Nm,  πίεση: 1 kgf/cm2 ή 1 kg/cm2 = 1 bar.  Κατά περίπτωση, οι δυνάμεις που αντιστοιχούν στη μάζα του οχήματος ή τμήματα της μάζας αυτής (παραδείγματος χάρη: μάζα ανά άξονα) χρησιμοποιούνται στους απαιτουμένους από τις διατάξεις των παραρτημάτων υπολογισμούς.   ΙΙ. ΕΙΔΙΚΕΣ ΔΙΑΤΑΞΕΙΣ   ΠΑΡΑΡΤΗΜΑ Ι: ΠΡΟΣΔΙΟΡΙΣΜΟΙ ΚΑΙ ΠΡΟΔΙΑΓΡΑΦΕΣ ΚΑΤΑΣΚΕΥΗΣ ΚΑΙ ΤΟΠΟΘΕΤΗΣΕΩΣ  Σημείο 2.2.1.2.4 να προστεθεί στο τέλος:  "Η προδιαγραφή αυτή δεν εφαρμόζεται αν δεν είναι δυνατόν να λειτουργήσει, έστω μερικώς, η διάταξη κυρίως πεδήσεως του οχήματος με τη βοήθεια ενός βοηθητικού οργάνου χειρισμού, όπως προβλέπεται στο σημείο 2.1.3.6 του παραρτήματος II." Σημείο 2.2.1.2.7 πρώτη φράση, να αναγνωσθεί:  "Ορισμένα εξαρτήματα, όπως το ποδόπληκτρο και το υποστήριγμά του, ο κυρίως κύλινδρος και το ή τα έμβολά του (περίπτωση των υδραυλικών συστημάτων), ο διανομεύς (περίπτωση των συστημάτων δι' αέρος), η σύνδεση μεταξύ του ποδοπλήκτρου και του κυρίως  κυλίνδρου ή του διανομέα, οι κύλινδροι των πεδών και τα έμβολά τους (περίπτωση των υδραυλικών συστημάτων και/ή των δι αέρος) και τα σύνολα μοχλοί-έκκεντρα των πεδών, δεν θεωρούνται ως ενδεχομένως υποκείμενα σε θραύση, υπό τον όρο ότι τα εξαρτήματα αυτά  έχουν ευρέως υπολογισθείσες διαστάσεις, ότι είναι προσπελάσιμα για τη συντήρηση και παρουσιάζουν χαρακτηριστικά ασφαλείας τουλάχιστον ίσα προς αυτά που απαιτούνται για τα άλλα βασικά όργανα του οχήματος (παραδείγματος χάρη, μηχανικά όργανα  διευθύνσεως)." Σημείο 2.2.1.13 να αναγνωσθεί:  "2.2.1.13. Κάθε όχημα εφοδιασμένο με μία διάταξη κυρίως πεδήσεως ενεργοποιουμένης από μία αποθήκη ενεργείας πρέπει να διαθέτει - στην περίπτωση κατά την οποία είναι αδύνατον να επιτευχθεί με τη διάταξη αυτή η προδιαγραφόμενη αποτελεσματικότης για την  εφεδρική πέδηση χωρίς την παρέμβαση της συσσωρευμένης ενεργείας - μία διάταξη συναγερμού επί πλέον του ενδεχομένου μονομέτρου, που να δεικνύει οπτικώς ή ακουστικώς ότι η συσσωρευμένη ενέργεια σε ένα τυχόν τμήμα της εγκαταστάσεως έχει περιορισθεί σε μία  τιμή ικανή, όταν δεν υπάρχει τροφοδότηση από την αποθήκη ενεργείας να εξασφαλίσει, οποιοδήποτε κι αν είναι το φορτίο του οχήματος μετά από τέσσερις ενεργοποιήσεις του οργάνου χειρισμού της κυρίως πεδήσεως καθ' όλο το μήκος της διαδρομής, μία πέμπτη  πέδηση με την προδιαγραφομένη για την εφεδρική πέδηση αποτελεσματικότητα (το όργανο του χειρισμού της κυρίως πεδήσεως πρέπει να είναι σε καλή κατάσταση λειτουργίας και οι πέδες να είναι ρυθμισμένες με τη μεγαλύτερη ακρίβεια). Αυτή η διάταξη συναγερμού  πρέπει να έχει συνδεθεί απευθείας στο κύκλωμα και κατά μόνιμο τρόπο. Όταν ο κινητήρας λειτουργεί και η διάταξη πεδήσεως είναι σε καλή κατάσταση λειτουργίας υπό τις κανονικές συνθήκες λειτουργίας του οχήματος, η διάταξη συναγερμού δεν πρέπει να εκπέμπει  κανένα σήμα, εκτός του χρόνου του απαραιτήτου για την πλήρωση της ή των αποθηκών ενεργείας μετά την έναρξη λειτουργίας του κινητήρα." Σημείο 2.2.1.19.2 να προστεθεί στο τέλος:  "Αν αυτή η επίδοση επιτυγχάνεται δια μιας δικλείδος που κανονικώς ευρίσκεται εκτός λειτουργίας, η δικλείδα αυτή δύναται να χρησιμοποιείται υπό την προϋπόθεση ότι η λειτουργία της είναι δυνατόν να ελεγχθεί ευκόλως υπό του οδηγού, χωρίς τη χρήση  εργαλείων, είτε εκ του εσωτερικού του θαλάμου οδηγήσεως είτε εκ του εξωτερικού του οχήματος."  ΠΑΡΑΡΤΗΜΑ ΙΙ: ΔΟΚΙΜΕΣ ΠΕΔΗΣΕΩΣ ΚΑΙ ΕΠΙΔΟΣΕΙΣ ΤΩΝ ΔΙΑΤΑΞΕΩΝ ΠΕΔΗΣΕΩΣ  Σημείο 1.3.2.1 πρώτη γραμμή να αναγνωσθεί:  "Οι κυρίως πέδες των ρυμουλκουμένων των κατηγοριών Ο 2, Ο 3, και Ο 4 δοκιμάζονται με τρόπο ώστε..." Μετά το σημείο 2.1.3.5 να προστεθεί το νέο σημείο 2.1.3.6:  "2.1.3.6. Για να διαπιστωθεί η συμφωνία με τις προδιαγραφές του σημείου 2.2.1.2.4 του παραρτήματος I, είναι σκόπιμο να πραγματοποιηθεί μία δοκιμή τύπου Ο, ενώ ο κινητήρας είναι αποσυμπλεγμένος στην προδιαγραφομένη στο σημείο 2.1.1 ταχύτητα δοκιμης για  την αντίστοιχη κατηγορία οχήματος. Η μέση επιβράδυνση κατά την κίνηση που επιτυγχάνεται δια της ενεργοποιήσεως της διατάξεως πεδήσεως σταθμεύσεως ή του βοηθητικού οργάνου χειρισμού της διατάξεως κυρίως πεδήσεως και η επιβράδυνση που επιτυγχάνεται αμέσως  προ της στάσεως του οχήματος δεν πρέπει να είναι κατώτερη του 1,5 m/s2. Η δοκιμή πρέπει να πραγματοποιηθεί επί ενός φορτωμένου οχήματος, της πιστότητος προς τις προδιαγραφές θεωρουμένης ότι πληρούται αν η παρούσα δοκιμή πραγματοποιείται μία φορά με  επιτυχία. Η εξασκουμένη δύναμη επί του οργάνου χειρισμού πεδήσεως δεν πρέπει να υπερβαίνει τις προδιαγραφόμενες τιμές. Για τα οχήματα της κατηγορίας Μ 1 ή Ν 1 που είναι εφοδιασμένα με μία πέδη σταθμεύσεως που χρησιμοποιεί επιφάνειες τριβής διαφορετικές  από αυτές της κυρίως πέδης, η δοκιμή είναι δυνατόν να πραγματοποιηθεί, αν το ζητήσει ο κατασκευαστής, με ταχύτητα ενάρξεως της δοκιμής 60 km/h. Για την περίπτωση αυτή, η μέση επιβράδυνση κατά την κίνηση δεν πρέπει να είναι κατώτερη των 2,0 m/s2, η  επιβράδυνση που επιτυγχάνεται αμέσως προ της στάσεως του οχήματος δεν πρέπει να είναι κατώτερη του 1,5 m/s2." Σημείο 2.2.1.3 να αναγνωσθεί:  "2.2.1.3. Σχετικές προς τις δοκιμές των οχημάτων της κατηγορίας O3 προδιαγραφές. Εφαρμόζονται οι ίδιες προδιαγραφές που εφαρμόζονται στην κατηγορία O2." Σημείο 2.2.1.4.1 να αναγνωσθεί:  "2.2.1.4.1. Εφαρμόζονται οι ίδιες προς την κατηγορία O2 προδιαγραφές. Εξάλλου, τα οχήματα αυτά πρέπει να υποβάλλονται στις δοκιμές του τύπου II." Σημείο 2.3.2 να αναγνωσθεί:  "2.3.2. Όσον αφορά στα οχήματα τα εφοδιασμένα με διατάξεις πεδήσεως πεπιεσμένου αέρος, οι προδιαγραφές του σημείου 2.3.1 θεωρείται ότι πληρούνται αν το όχημα ανταποκρίνεται προς τις διατάξεις του παραρτήματος III."  ΠΑΡΑΡΤΗΜΑ III  Τίτλος, να αναγνωσθεί:  "ΜΕΘΟΔΟΙ ΜΕΤΡΗΣΕΩΣ ΤΟΥ ΧΡΟΝΟΥ ΑΠΟΚΡΙΣΕΩΣ ΓΙΑ ΤΑ ΟΧΗΜΑΤΑ ΤΑ ΕΦΟΔΙΑΣΜΕΝΑ ΔΙΑ ΔΙΑΤΑΞΕΩΝ ΠΕΔΗΣΕΩΣ ΠΕΠΙΕΣΜΕΝΟΥ ΑΕΡΑ" Σημείο 1.3 να αναγνωσθεί:  "1.3. Οι χρόνοι αποκρίσεως που λαμβάνονται κατ εφαρμογήν των διατάξεων του παρόντος παραρτήματος στρογγυλοποιούνται στο εγγύτερο δέκατο δευτερολέπτου. Αν το ψηφίο που εκφράζει τα εκατοστά είναι 5 ή μεγαλύτερο, ο χρόνος αποκρίσεως στρογγυλοποιείται στο  ανώτερο δέκατο." Το υπάρχον σημείο 1.4 καταργείται.  Σημείο 2.4 η τελευταία φράση καταργείται.  Σημείο 2.5 να αναγνωσθεί:  "2.5. Στην περίπτωση των οχημάτων με κινητήρα των εφοδιασμένων με μία σύνδεση πεδήσεως για τα ρυμουλκούμενα, ο χρόνος αποκρίσεως μετρείται ανεξαρτήτως των διατάξεων του σημείου 1.1 στο άκρο ενός σωλήνα μήκους 2,5 m και εσωτερικής διαμέτρου 13 mm που  πρέπει να συναρμοσθεί στην κεφαλή συζεύξεως της σωληνώσεως του οργάνου χειρισμού της κυρίως πέδης του οχήματος με κινητήρα. Κατά τη διάρκεια της δοκιμής αυτής, ένας όγκος 385 +- 5 cm3 που αντιστοιχεί στον όγκο ενός σωλήνα μήκους 2,5 m και εσωτερικής  διαμέτρου 13 mm υπό πίεση 6,5 bar συναρμόζεται στην κεφαλή συζεύξεως της σωληνώσεως τροφοδοσίας. Τα έλκοντα οχήματα των αρθρωτών οχημάτων πρέπει να είναι εφοδιασμένα με εύκαμπτες σωληνώσεις ώστε να εξασφαλίζεται η σύνδεση με τα ημιρυμουλκούμενα. Οι  κεφαλές συνδέσεως είναι τότε διευθετημένες στο άκρο αυτών των ευκάμπτων σωληνώσεων. Το μήκος και η εσωτερική διάμετρος αυτών των σωληνώσεων πρέπει να αναφέρονται στο σημείο 14.6 του εγγράφου που αντιστοιχεί στο υπόδειγμα το εμφαινόμενο στο παράρτημα  IX." Σημείο 3.2 να καταργηθεί η δεύτερη φράση.  Σημείο 3.3.1 να αναγνωσθεί:  "3.3.1. Πρέπει να περιλαμβάνει μία αποθήκη 30 l γεμάτη, υπό πίεση 6,5 bar πριν από κάθε δοκιμή και δεν πρέπει να επαναπληρωθεί κατά τη διάρκεια των δοκιμών. Το υποκατάστατο πρέπει να φέρει στην έξοδο της διατάξεως του οργάνου χειρισμού μία οπή διαμέτρου  4 έως 4,3 mm. Ο όγκος της σωληνώσεως μετρούμενος από της οπής μέχρι της κεφαλής συζεύξεως περιλαμβανομένης πρέπει να φθάνει την τιμή των 385 +- 5 cm3 (που αντιστοιχεί στον όγκο ενός σωλήνος μήκους 2,5 m και εσωτερικης διαμέτρου 13 mm υπό πίεση 6,5 bar).  Οι αναφερόμενες στο σημείο 3.3.3. πιέσεις πρέπει να μετρούνται αμέσως μετά την οπή." Σημείο 3.3.2 να αναγνωσθεί:  "3.3.2. Η διάταξη του οργάνου χειρισμού πρέπει να έχει σχεδιασθεί κατά τρόπο ώστε η επίδοση κατά τη διάρκεια της χρήσεως να μην επηρεάζεται από το πρόσωπο που πραγματοποεί τη δοκιμή." Μετά το σημείο 3.3.2 να προστεθούν τα νέα σημεία 3.3.3 και 3.3.4:  "3.3.3. Το υποκατάστατο πρέπει να έχει ρυθμισθεί, παραδείγματος χάρη δια της εκλογής της συμφώνου προς το σημείο 3.3.1 οπής, κατά τέτοιον τρόπο ώστε αν συνδεθεί μία αποθήκη 385 +- 5 cm3 ο διαρρέων χρόνος για την αύξηση της πιέσεως από 0,65 σε 4,9 bar  (δηλαδή από 10 σε 75% της ονομαστικής πιέσεως που είναι 6,5 bar) είναι 0,2 +- 0,01 s. Όταν συνδέεται μία αποθήκη 1 155 +- 15 cm 3 αντί της ανωτέρω αναφερομένης αποθήκης, ο διανυόμενος χρόνος για την αύξηση της πιέσεως από 0,65 σε 4,9 bar, άνευ νέας  ρυθμίσεως, πρέπει να φθάνει τα 0,38 +- 0,02 s. Μεταξύ των δύο αυτών τιμών η πίεση πρέπει να αυξάνει κατά έναν τρόπο κατά προσέγγιση γραμμικό. Οι αποθήκες αυτές πρέπει να συναρμόζονται στην κεφαλή συζεύξεως άνευ χρήσεως ευκάμπτων σωληνώσεων και δεν  πρέπει να έχουν εσωτερική διάμετρο μικρότερη των 10 mm.  3.3.4. Το σχήμα στο συμπληρωματικό παράρτημα του παρόντος παραρτήματος δίδει ένα παράδειγμα ορθής πραγματοποιήσεως και χρήσεως του υποκαταστάτου." Σημείο 3.4 να αναγνωσθεί "3.4. Ο διαρρέων χρόνος μεταξύ της στιγμής κατά την οποία η υπό του υποκαταστάτου απελευθερουμένη εντός της σωληνώσεως του οργάνου χειρισμού πίεση φθάνει την τιμή των 0,65 bar και της στιγμής κατά την οποία η απελευθερουμένη εντός της σωληνώσεως του  οργάνου χειρισμού πίεση φθάνει την πίεση του κυλίνδρου εντός του κυλίνδρου πέδης του ρυμουλκουμένου φθάνει τα 75% της ασυμπτωτικής τιμής της δεν πρέπει να υπερβαίνει τα 0,4 s".  Μετά το σημείο 3.4 να προστεθεί το ακόλουθο νέο σημείο 4:  "4. ΥΠΟΔΟΧΗ ΛΗΨΕΩΣ ΠΙΕΣΕΩΣ 4.1. Επί εκάστου ανεξαρτήτου κυκλώματος του συστήματος πεδήσεως πρέπει να τοποθετηθεί μία υποδοχή λήψεως πιέσεως το πλησιέστερο δυνατόν προς τον κύλινδρο της πέδης τον πλέον μειονεκτικό όσον αφορά στο χρόνο αποκρίσεως.  4.2. Οι υποδοχές λήψεως πιέσεως πρέπει να ανταποκρίνονται στο πρότυπο ISO 3583/1975."  ΣΥΜΠΛΗΡΩΜΑΤΙΚΟ ΠΑΡΑΡΤΗΜΑ: Το σχήμα του υποκαταστάτου αντικαθίσταται από το ακόλουθο:  ΣΥΜΠΛΗΡΩΜΑΤΙΚΟ ΠΑΡΑΡΤΗΜΑ ΠΑΡΑΔΕΙΓΜΑ ΥΠΟΚΑΤΑΣΤΑΤΟΥ ΣΤΟ ΣΗΜΕΙΟ 3 ΤΟΥ ΠΑΡΑΡΤΗΜΑΤΟΣ ΙΙΙ  1. Κατά τη διάρκεια της ρυθμίσεως του υποκαταστάτου    2. Κατά τη διάρκεια της δοκιμής του ρυμουλκουμένου   A = διάταξη πληρώσεως μετά δικλείδος διακοπής C1 = όργανο λήψεως της μετρήσεως πιέσεως εντός του υποκαταστάτου, ρυθμισμένο σε 0,65 και σε 4,9 bar C2 = όργανο λήψεως της μετρήσεως πιέσεως στον κύλινδρο πέδης του ρυμουλκουμένου, ρυθμισμένο σε 75% της ασυμπτωτικής πιέσεως εντός του κυλίνδρου πέδης CF CF = κύλινδρος πέδης L = σωλήνωση του ανοίγματος O μέχρι της κεφαλής συζεύξεως TC συμπεριλαμβανομένης, όγκου 385 +- 5 cm3, υπό πίεση 6,5 bar M = μανόμετρο O = άνοιγμα: 4,0 mm  διάμετρος  4,3 mm PP = σύνδεση ελέγχου R1 = αποθήκη 30 l μετά δικλείδος εκκενώσεως R2 = αποθήκη βαθμολογήσεως 385 +- 5 cm3, στην οποία συμπεριλαμβάνεται η κεφαλή συζεύξεώς της TC R3 = αποθήκη βαθμολογήσεως 1 115 +- 15 cm3, στην οποία συμπεριλαμβάνεται η κεφαλή συζεύξεώς της TC RA = δικλείδα διακοπής TA = κεφαλή συζεύξεως της σωληνώσεως τροφοδοσίας TC = κεφαλή συζεύξεως της σωληνώσεως του οργάνου χειρισμού V = διάταξη του οργάνου χειρισμού VRU = δικλείδα ρωστήρ (relais) κατεπειγούσης ανάγκης του ρυμουλκουμένου  ΠΑΡΑΡΤΗΜΑ IV: ΑΠΟΘΗΚΕΣ ΚΑΙ ΠΗΓΕΣ ΕΝΕΡΓΕΙΑΣ ΤΩΝ ΠΕΔΩΝ ΠΕΠΙΕΣΜΕΝΟΥ ΑΕΡΟΣ (ΑΕΡΟΦΡΕΝΩΝ)  Σημείο 1.2.1 να αναγνωσθεί:  "1.2.1. Οι αποθήκες των πεδών των οχημάτων με κινητήρα πρέπει να έχουν σχεδιασθεί κατά τρόπον ώστε, μετά οκτώ χειρισμούς πλήρους διαδρομής και χαλαρώσεις του οργάνου χειρισμού της κυρίως πεδήσεως, η παραμένουσα πίεση εντός της αποθήκης πεπιεσμένου αέρα  να μην είναι κατώτερη από αυτή που είναι απαραίτητη για την εξασφάλιση της εφεδρικής πεδήσεως με την προδιαγραφομένη αποτελεσματικότητα." Μετά το σημείο 2.5 να προστεθεί το ακόλουθο νέο σημείο 3:  "3. ΥΠΟΔΟΧΗ ΛΗΨΕΩΣ ΠΙΕΣΕΩΣ 3.1. Μία υποδοχή λήψεως πιέσεως πρέπει να τοποθετηθεί πλησίον της πλέον μειονεκτικής αποθήκης κατά την έννοια του σημείου 2.4 του παρόντος παραρτήματος.  3.2. Οι υποδοχές λήψεως πιέσεως πρέπει να ανταποκρίνονται στο πρότυπο ISO 3583/1975."  ΠΑΡΑΡΤΗΜΑ V: ΠΕΔΕΣ ΕΛΑΤΗΡΙΟΥ  Σημείο 2.3 να προστεθεί στο τέλος:  "Το σημείο αυτό δεν εφαρμόζεται στα ρυμουλκούμενα." Σημείο 2.4 να αναγνωσθεί:  "2.4. Στην περίπτωση των οχημάτων με κινητήρα η διάταξη πρέπει να έχει πραγματοποιηθεί κατά τρόπο ώστε να επιτρέπει τη σύσφιξη και την αποσύσφιξη των πεδών τουλάχιστον τρεις φορές εκκινώντας εκ μιας αρχικής πιέσεως εντός του θαλάμου συμπιέσεως των  ελατηρίων ίσης προς τη μεγίστη προβλεπόμενη πίεση. Στην περίπτωση των ρυμουλκουμένων, οι πέδες του αποζευγνυθέντος ρυμουλκουμένου πρέπει να δύνανται να χαλαρώνουν τουλάχιστον τρεις φορές όταν η πίεση στο κύκλωμα τροφοδοσίας είναι ίση προς 6,5 bar προ  της αποζεύξεως του ρυμουλκουμένου. Οι προϋποθέσεις αυτές πρέπει να πληρούνται όταν οι πέδες έχουν ρυθμισθεί με τη μεγαλύτερη ακρίβεια. Εξάλλου, η σύσφιξη και η αποσύσφιξη της πέδης σταθμεύσεως πρέπει, συμφώνως προς το παράρτημα I σημείο 2.2.2.10, να  είναι δυνατόν να εξασφαλίζονται όταν το ρυμουλκούμενο έχει συζευχθεί στο έλκον όχημα".  Σημείο 2.5 να προστεθεί στο τέλος:  "Στην περίπτωση των ρυμουλκουμένων, αυτή η πίεση (pm) είναι αυτή που επιτυγχάνεται μετά από τέσσερις χειρισμούς πλήρους διαδρομής της διατάξεως κυρίως πεδήσεως κατά την έννοια του σημείου 1.3 του παραρτήματος IV. Η αρχική πίεση ορίζεται σε 6,5 bar." Σημείο 2.6 να προστεθεί στο τέλος:  "Η διευθέτηση αυτή δεν εφαρμόζεται στα ρυμουλκούμενα."  ΠΑΡΑΡΤΗΜΑ VI: ΠΕΔΗΣΗ ΣΤΑΘΜΕΥΣΕΩΣ ΔΙΑ ΜΗΧΑΝΙΚΗΣ ΑΣΦΑΛΙΣΕΩΣ ΤΩΝ ΚΥΛΙΝΔΡΩΝ ΤΩΝ ΠΕΔΩΝ  Σημείο 2.1 να προστεθεί στο τέλος:  "Η διάταξη αυτή δεν εφαρμόζεται στα ρυμουλκούμενα. Στην περίπτωση αυτή, η πίεση που αντιστοιχεί στη μηχανική ασφάλιση δεν πρέπει να υπερβαίνει τα 4 bar. Είναι δυνατόν να πληρούνται οι προδιαγραφές σε ό,τι αφορά την πέδη σταθμεύσεως μετά από μία μόνο  βλάβη στο σύστημα κυρίως πεδήσεως του ρυμουλκουμένου. Επί πλέον, οι πέδες του αποζευγνυθέντος ρυμουλκουμένου πρέπει να είναι δυνατόν να αποσυσφιχθούν τουλάχιστον τρεις φορές όταν η πίεση στο κύκλωμα τροφοδοσίας είναι ίση προς 6,5 bar προ της  αποσυζεύξεως του ρυμουλκουμένου, οι όροι αυτοί πρέπει να πληρούνται όταν οι πέδες έχουν ρυθμισθεί κατά τον πλέον ακριβή τρόπο. Εξάλλου η σύσφιξη και η αποσύσφιξη της πέδης σταθμεύσεως πρέπει, συμφώνως προς το σημείο 2.2.2.10 του παραρτήματος I, να είναι  δυνατόν να εξασφαλίζονται όταν το ρυμουλκούμενο έχει συζευχθεί στο έλκον όχημα." Μετά το σημείο 2.4 να προστεθεί το ακόλουθο νέο σημείο 2.5:  "2.5. Το όργανο χειρισμού πρέπει να είναι τέτοιο ώστε ο χειρισμός του να έχει ως αποτέλεσμα, κατά σειρά: να θέτει σε εφαρμογή τις πέδες για την επίτευξη της προδιαγραφείσης για την πέδηση σταθμεύσεως αποτελεσματικότητα, να ασφαλίζει τις πέδες στη σφικτή  θέση, να εκμηδενίζει τη δύναμη εφαρμογής των πεδών."  ΠΑΡΑΡΤΗΜΑ IX  Τίτλος να αναγνωσθεί:  "ΥΠΟΔΕΙΓΜΑ ΠΑΡΑΡΤΗΜΑ ΣΤΟ ΔΕΛΤΙΟ ΕΓΚΡΙΣΕΩΣ ΕΟΚ ΕΝΟΣ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΣΤΗΝ ΠΕΔΗΣΗ (Άρθρο 4 παράγραφος 2 και άρθρο 10 της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί της προσεγγίσεως των νομοθεσιών των Κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τους) Λαμβανομένων υπόψη των τροποποιήσεων των συμφώνων προς την οδηγία 79/489/ΕΟΚ" Σημείωση(3) στο κάτω μέρος της σελίδας, που αφορά στο σημείο 14.3, να αναγνωσθεί:  "(3) Εφαρμόζεται μόνο στα οχήματα των κατηγοριών O 2, O 3 και O 4." Σημείο 14.6 να αναγνωσθεί:  "14.6 Χρόνος αποκρίσεως και διαστάσεις των ευκάμπτων σωληνώσεων 14.6.1. Χρόνος αποκρίσεως στον κύλινδρο πέδης.....s 14.6.2. Χρόνος αποκρίσεως στην κεφαλή συζεύξεως της σωληνώσεως οργάνου χειρισμού........s 14.6.3. Εύκαμπτες σωληνώσεις των ελκόντων οχημάτων για τα ημιρυμουλκούμενα:  - μήκος:.....m,  - εσωτερική διάμετρος..mm." Στο σημείο 17 πρέπει να προστεθεί το νέο σημείο 17 α) 2:  "17 α) 2 Η απαιτουμένη ένδειξη εντός του πλαισίου του σημείου 7.3 του συμπληρωματικού παραρτήματος στο σημείο 1.1.4.2 του παραρτήματος II." Παράρτημα στην οδηγία 75/524/ΕΟΚ της Επιτροπής της 25ης Ιουλίου 1975 Συμπληρωματικό παράρτημα στο σημείο 1.1.4.2 (παράρτημα II): ΚΑΤΑΝΟΜΗ ΤΗΣ ΠΕΔΗΣΕΩΣ ΜΕΤΑΞΥ ΤΩΝ ΑΞΟΝΩΝ ΤΩΝ ΟΧΗΜΑΤΩΝ,  Σημείο 3.1.2, να αναγνωσθεί:  "3.1.2 Στην περίπτωση ενός οχήματος στο οποίο επιτρέπεται να έχει ρυμουλκούμενα των κατηγοριών Ο3 ή Ο4 εξοπλισμένα με πέδες αέρος, οι μετρούμενες πιέσεις, κατά τη διάρκεια μιας πεδήσενς πλήρους διαδρομής, στην κεφαλή συζεύξεως της σωληνώσεως τροφοδοσίας  πρέπει να συμπεριλαμβάνονται μεταξύ 6,5 και 8 bar και οι μετρούμενες πιέσεις στην κεφαλή συζεύξεως της σωληνώσεως του οργάνου χειρισμού μεταξύ 6 και 7,5 bar, ανεξαρτήτως της καταστάσεως φορτώσεως του οχήματος. Οι υποδεικνυόμενες πιέσεις πρέπει να  εξακριβωθούν επί του έλκοντος οχήματος αποχωρισθέντος από το ρυμουλκούμενο." Σημείο 6 να αναγνωσθεί:  "6. ΟΡΟΙ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ ΣΕ ΠΕΡΙΠΤΩΣΗ ΒΛΑΒΗΣ ΤΟΥ ΣΥΣΤΗΜΑΤΟΣ ΚΑΤΑΝΟΜΗΣ ΤΗΣ ΠΕΔΗΣΕΩΣ Όταν πληρούνται οι συνθήκες του παρόντος συμπληρωματικού παραρτήματος μέσω μιας ειδικής διατάξεως (παραδείγματος χάρη, ελεγχομένης μηχανικώς από το σύστημα αναρτήσεως του οχήματος), πρέπει να είναι δυνατόν, σε περίπτωση βλάβης της διατάξεως αυτής ή του  χειρισμού της, να σταματήσει το όχημα υπό τους όρους τους προβλεπομένους για την εφεδρική πέδηση αν πρόκειται για ένα όχημα με κινητήρα. Όσον αφορά στα οχήματα στα οποία επιτρέπεται να έλκουν ένα ρυμουλκούμενο εφοδιασμένο με πέδες αέρος πρέπει να είναι  δυνατόν να επιτευχθεί στην κεφαλή συζεύξεως της σωληνώσεως οργάνου χειρισμού μία πίεση με τιμές εντός της περιοχής που προδιαγράφεται στο σημείο 3.1.2 του παρόντος συμπληρωματικού παραρτήματος. Για τα ρυμουλκούμενα και τα ημιρυμουλκούμενα πρέπει, σε  περίπτωση βλάβης του οργάνου χειρισμού της ειδικής διατάξεως, να επιτυγχάνεται το 30% τουλάχιστον της προδιαγραφομένης αποτελεσματικότητος της κυρίως πεδήσεως." Σημείο 7 να αναγνωσθεί:  "7. ΣΗΜΑΝΣΗ 7.1. Τα οχήματα εκτός των οχημάτων της κατηγορίας Μ1, που ανταποκρίνονται στο εν λόγω παράρτημα μέσω μιας διατάξεως ελεγχομένης μηχανικώς από το σύστημα αναρτήσεως του οχήματος, θα αποτελέσουν το αντικείμενο μιας σημάνσεως δεικνυούσης την ωφέλιμη  διαδρομή της διατάξεως μεταξύ των θέσεων που αντιστοιχούν στη με και χωρίς φορτίο κατάσταση του οχήματος, όπως επίσης και κάθε συμπληρωματική πληροφορία που επιτρέπει τον έλεγχο της ρυθμίσεως της διατάξεως.  7.1.1. Όταν ο χειρισμός μιας διατάξεως πραγματοποιείται διά της αναρτήσεως του οχήματος δια κάποιου άλλου μη μηχανικού τρόπου, είναι σκόπιμο να εμφαίνεται επί του οχήματος η πληροφορία που επιτρέπει τον έλεγχο της ρυθμίσεως της διατάξεως.  7.2. Όταν οι εξειδικεύσεις του παρόντος παραρτήματος μέσω μιας διατάξεως που ρυθμίζει την πίεση αέρα στο σύστημα μεταδόσεως των πεδών, πρέπει να εμφαίνονται επί του οχήματος τα σήματα που δεικνύουν τη μάζα που αντιστοιχεί στην κάθετη αντίδραση της οδού  επί του άξονος, την ονομαστική πίεση εξόδου της διατάξεως, όπως επίσης και την πίεση εισόδου που πρέπει να είναι τουλάχιστον το 80% της μεγίστης ονομαστικής πιέσεως, συμφώνως προς τις υποδείξεις του κατασκευαστού του οχήματος, για τις ακόλουθες  καταστάσεις φορτίσεως:  7.2.1. Μέγιστη τεχνικώς αποδεκτή φόρτιση του άξονος ή των αξόνων που ελέγχουν τη διάταξη.  7.2.2. Φόρτιση του άξονος ή των αξόνων του εν κινήσει ευρισκομένου οχήματος όπως ορίζεται στο σημείο 2.6 του παραρτήματος I στην οδηγία 70/156/ΕΟΚ.  7.2.3. Φόρτιση του άξονος ή των αξόνων που αντιστοιχεί κατά προσέγγιση σε ένα όχημα δυνάμενο να κινηθεί μετά του προβλεπομένου αμαξώματος, όταν, στο σημείο 7.2.2, πρόκειται για ένα όχημα στην κατάσταση πλαίσιο-θάλαμος.  7.2.4. Φόρτιση του άξονος ή των αξόνων εξειδικευόμενη από τον κατασκευαστή, που επιτρέπει τον έλεγχο της ρυθμίσως της διατάξεως πρακτικώς, εάν η φόρτιση αυτή είναι διάφορη των απαιτουμένων φορτίσεων εντός του πλαισίου των σημείων 7.2.1, 7.2.2 και 7.2.3.   7.3. Το σημείο 17 α) 2 του παραρτήματος IX πρέπει να περιέχει την αναγκαία πληροφορία για τον έλεγχο περί του ότι πληρούνται οι προδιαγραφές των σημείων 7.1 και 7.2.  7.4. Οι προβλεπόμενες υπό των σημείων 7.1 και 7.2 σημάνσεις πρέπει να είναι διευθετημένες κατά τρόπο εμφανή και να είναι ανεξίτηλες. Το διάγραμμα 5 δίδει ένα παράδειγμα σημάνσεων για μία διάταξη ελεγχομένη μηχανικώς ενός οχήματος εφοδιασμένου διά μιας  πεδήσεως πεπιεσμένου αέρος." Σημείο 8 να αναγνωσθεί:  "8. ΥΠΟΔΟΧΕΣ ΛΗΨΕΩΣ ΠΙΕΣΕΩΣ Τα συστήματα πιέσεως που έχουν τις προβλεπόμενες από το σημείο 7.2 διατάξεις πρέπει να είναι εφοδιασμένα με υποδοχές λήψεως πιέσεως στη σωλήνωση σύμφωνες προς το πρότυπο ISO 3583/1975 πριν και μετά τη διάταξη." Το υπάρχον σημείο 8 καθίσταται το σημείο 9.  Στα διαγράμματα 2 και 4Α: να αντικατασταθεί  στην τεταγμένη από το  Μετά το διάγραμμα 4Β να προστεθεί το κατωτέρω νέο διάγραμμα 5:    ΔΙΑΓΡΑΜΜΑ 5 ΔΙΑΤΑΞΗ ΔΙΟΡΘΩΣΕΩΣ ΤΗΣ ΠΕΔΗΣΕΩΣ ΣΥΝΑΡΤΗΣΕΙ ΤΟΥ ΦΟΡΤΙΟΥ ΤΟΥ ΟΧΗΜΑΤΟΣ (Βλ. σημείο 7.4)  "" ID="1"" ID="2">Φορτωμένο> ID="3">10 000> ID="4">6> ID="5">6"> ID="2">Μη φορτωμένο> ID="3">1 500> ID="4">6> ID="5">2,4">